Det var onsdag formiddag at elgen hoppet gjennom vinduet på Ål bu- og behandlingssenter.

Elgen hoppet deretter inn på et pasientrom, hvor den ble stengt inne av personalet. Avdelingsleder Tone Fossgård Berg ved bu- og behandlingssenteret forteller om dramatiske minutter da elgen kom.

Hylte og skrek

- Det var midt i den tiden hvor folk står opp og spiser frokost. Plutselig hørte vi noe skrekkelig rabalder ute på gangen. Så hørte vi noen som hylte og skrek, og ser at det er en elg som har hoppet tvers gjennom vinduet på et pasientrom, sier Fossgård Berg.

- Heldigvis hadde den som bodde på dette rommet stått opp og gått for å spise frokost.

Men døren til pasientrommet sto åpen, og elgen fortsatte sin ferd.

- Den løp tvers over rommet og inn i et annet pasientrom der også døren sto åpen. Det som ble dramatisk var jo at der var det en pasient. Hun var heldigvis såpass oppegående at hun fikk kommet seg ut, sier avdelingslederen til NRK.no.

Kvinnen var på vei til å forlate rommet da elgen kom løpende, og en pleier fikk tatt tak i henne og fikk henne ut. - Vi var skikkelig redde

Vi fikk smekket igjen døren, og låst elgen inne Tone Fossgård Berg, avdelingsleder ved Ål bu- og behandlingssenter

(Artikkelen fortsetter under bildet)

Det var gjennom dette vinduet at elgen hoppet. Viltnemdas Birger Rust ser på skadene. Foto: Gunnar Grimstveit / NRK

Svært dramatisk

Personalet opplevde situasjonen som svært dramatisk.

- Vi visste jo ikke om døren holdt der inne hvor elgen var, så vi måtte evakuere brukerne fra den delen hvor elgen befant seg, sier hun.

Det var i alt 19 pasienter på den delen hvor elgen tok seg inn. Fossgård Berg sier de måtte evakuere de seks som var nærmest elgen.

- Vi samlet alle pasientene inne på stuen vår.

Politi og Viltnemd ble umiddelbart tilkalt, og elgen måtte til slutt bøte med livet.

- Heldigvis ble ingen skadet i hendelsen, men det kunne gått mye verre. Vi priser oss lykkelige for at elgen løp inn på pasientrommet, og at vi fikk låst den inne. Hadde den løpt løpsk i korridorene her, kunne det blitt adskillig mer dramatisk, sier hun.

Se video: Tam elg på besøk

Se video: Elg viklet seg fast i barnehuske.

Innholdet som skulle vises her støttes dessverre ikke lenger.